Kjell og Odd

Kjell og Odd var en kristen duo som var aktive i Norge på 1950- og 60-tallet. Den bestod av Kjell Andreassen (trekkspill og sang) og Odd Bergum (gitar og sang).

De møttes i ungdomsmiljøet på Filadelfia Oslo, hvor de etterhvert dannet duoen Kjell og Odd. De spilte inn den aller første grammofonplateinnspilling på plateselskapet Klango, med katalognummer F1. Her sang og spilte de inn fire av sine sanger til eget akkompagnement på gitar og trekkspill. Opptaket fant sted på scenen i Filadelfia Oslo.

Kjell og Odd ble snart kjente, særlig i det kristne miljøet med sine fengende melodier. De er regnet for å være banebrytende på 1950-tallet innen kristen sang og musikk. Tekstene var evangeliske og handlet om det sentrale i kristen tro, frelsen, himmelen og «vandringen på jorden». De var mest kjent og populære i Norge, men også ut over hele Skandinavia. De utgav mellom 1959 og 1964 tilsammen 16 plateinnspillinger, som tilsammen har solgt i over 250 000 eksemplarer, noe som dengang tangerte Alf Prøysen i platesalg.

Mellom 1959 og 1963 var de sangere på heltid. I 1961 oppholdt de seg 13 måneder i USA, hvor de besøkte 28 delstater. Kjell Andreassen ble boende i USA, mens Odd Bergum fortsatte som sanger og predikant i Norge.

Selv om de som duo har sluttet å opptre for lenge siden, huskes de fortsatt, og regnes blant de mest betydningsfulle artistene innen kristen sang og musikk på 1950- og 60-tallet. Mange av sangene har blitt mye brukt i flere kristne miljøer. Det gjelder i første rekke sanger som «Da jeg mitt liv til Jesus gav», «Jeg ønsker å se Jesus først av alt», «Når vi er over» og «Du kan ha en sang».

I anledning den norske pinsbevegelsens 100 års-markering pinsen 2007, ble duoen Kjell og Odd gjenforent. Dette skjedde under lanseringen av CD-utgivelsen Skatter fra Klangoarkivet 1959-1991, og Minns du sången i Oslo Spektrum, i september 2007.

Diskografi 
De fleste innspillingene er utgitt som EP-plate med fire kutt (sanger).

 … OBS mangelfull liste …
 1959 Kjell og Odd, til eget trekkspill og gitar akkompament. – (EP) Klango F 1:  – Jeg trenger intet slott på jord – Å, hvor Gud har vært god imot meg – Jesus skuer fra himmelen ned – Om du blott tror
 år ? Kjell og Odd, til eget trekkspill og gitar akkompament. – (EP) Klango F 5:  – Enkel er veien – Jeg har gjort plass i mitt hjerte – Kan du kalle Ham venn – Jesus atter kaller
 år ? Kjell og Odd, Sanger om himmelen, med kornett, kontrabass, trekkspill og gitar  – Klango F 11:  – Bak himmelens blå – Når vi er over – Jesus talte om en bolig – Jeg ønsker å se Jesus først av alt
 år ? Kjell og Odd, med trekkspill og gitar. – Klango F 15:  – Du kan ha en sang – Hvilken underfull dag – Barneår og ungdomsvår – Gjennom stormer og natt
 år ? Kjell og Odd, med trekkspill og gitar. – (EP) Klango F 24:  – ? – ? – ? – ?
 år ? Kjell og Odd, med hammondorgel, bass, trekkspill og gitar. – (EP) Klango F 27:  – Jeg samler meg skatter i himlen – Over floden vil Han være med – Da jeg mitt liv til Jesus ga – Hva var mitt liv uten Jesus
 år ? Kjell og Odd, med trekkspill og gitar. – (EP) Klango F 35:  – ? – ? – ? – ?
 år ? Kjell og Odd, med trekkspill og gitar. – (EP) Klango F 38:  – ? – ? – ? – ?
 år ? Kjell og Odd, med hammondorgel, trekkspill, gitar og hammondorgel. – (EP) Klango F 41:  – I tillit til den store nåde – Vent på Ham – Jesus tar min hånd – Kom med din smerte
 år ? Kjell og Odd, med trekkspill og gitar. – (EP) Klango F 45:  – Vil Han si: Vel gjort? – Hvorfor ei komme i dag – Det er alltid mørkest før morgengry – Alt hva jeg har er Jesus
 år ? Kjell og Odd, med trekkspill, gitar og bass. – (EP) Klango F 52:  – Jeg drev om i syndens ørken – Før var jeg tung om hjertet – Livet er kun en reise – Kun denne sang jeg har
 år ? Kjell og Odd, med hammondorgel, trekkspill og gitar. – (EP) Klango F 68:  – Du kan undres – Min venn – Gud er god – Jeg løfter opp mitt blikk
 år ? Kjell og Odd, med trekkspill og gitar. – (EP) Klango F 76:  – Jeg er en pilgrim i denne verden – I det himmelske hjemland – Forandret ble alt – Jeg er blitt lovet en bolig
 år ? Kjell og Odd, med hammondorgel, piano og bass. – (EP) Klango F 89:  – Når ved målet vi står – Tilgi meg, kjære Frelser – Guds store kjærlighet – Dette herlige sted
 år ? Kjell og Odd. – (EP) ? KA-1:  – Han har tatt min hand – Min venn – Gud er god – Han kom til meg
 år ? Kjell og Odd. – (MC) Klango FMC 1031
 år ? Kjell og Odd, 12 av de mest populære duettene. – (MC) Klango FMC 1122
 1973 Kjell og Odd, 15 år senere – (LP) Klango FLP 3031
 1998 Gjenhør med Kjell og Odd, 16 utvalgte sanger – samle-CD
 1999 Gjenhør med Kjell og Odd, 16 utvalgte sanger vol II – samle-CD

Referanser

Litteratur 
 Sjølie, Ragnar. 1998. Banebrytende sangduo!. Cover tekst: Gjenhør med Kjell og Odd, 16 utvalgte sanger. Gospel House GHCD801
 Walther, Erling: Odd Bergum – 70 år. Korsets Seier, 11. august 2006.
 Kjell og Odds tilbakekomst. Korsets Seier, fredag 25. mai 2007, side 10.

Eksterne lenker 
 

Norske musikkgrupper
Kristen musikk